b"\n_START_ARTICLE_\nYun Bo-seon\n_START_SECTION_\nBiografia\n_START_PARAGRAPH_\nEl 1917 va emigrar a Xangai i el 1921 va viatjar al Regne Unit per estudis. Es va graduar amb un Mestratge en Arts en la Universitat d'Edimburg el 1930 i va retornar a Corea el 1932. Va ingressar a la pol\xc3\xadtica despr\xc3\xa9s de la fi de l'ocupaci\xc3\xb3 colonial japonesa el 1945, tenint com mentor a Syngman Rhee. El 1948 va ser nomenat alcalde de Se\xc3\xbcl per Rhee. El 1949 va ser Ministre de Comer\xc3\xa7 i Ind\xc3\xbastries, per\xc3\xb2 poc despr\xc3\xa9s va comen\xc3\xa7ar a desagradar les pol\xc3\xadtiques autorit\xc3\xa0ries de Rhee. Va ser president de la Societat de la Creu Roja, abans de ser elegit a l'Assemblea Nacional el 1954. El 1955 va fundar l'opositor Partit Democr\xc3\xa0tic._NEWLINE_Tan bon punt Rhee renunciara per un moviment estudiantil pro-democr\xc3\xa0tic, Yun va ser elegit President de la Rep\xc3\xbablica de Corea el 13 d'agost de 1960. No obstant aix\xc3\xb2, el seu poder estava limitat dins d'un sistema parlamentari que es va crear com resposta als excessos autoritaris del r\xc3\xa8gim de Rhee. Despr\xc3\xa9s del colp de Park Chung Hee el 1961, es va mantenir en el c\xc3\xa0rrec breument per donar suport al r\xc3\xa8gim militar per\xc3\xb2 va renunciar el 22 de mar\xc3\xa7 de 1962. Es va oposar al r\xc3\xa8gim autoritari de Park i es va postular a la presid\xc3\xa8ncia dues vegades el 1963 i 1967, sense \xc3\xa8xit. Despr\xc3\xa9s de rebre diverses sent\xc3\xa8ncies suspeses per activitats antigovernamental, Yun es va retirar de la pol\xc3\xadtica el 1980 i es va enfocar en activitats culturals fins a la seua mort per diabetis i alta pressi\xc3\xb3 sangu\xc3\xadnia el 1990."